b"\n_START_ARTICLE_\nJulio Gervasio P\xc3\xa9rez Guti\xc3\xa9rrez\n_START_SECTION_\nTraject\xc3\xb2ria\n_START_PARAGRAPH_\nIngress\xc3\xa0 al futbol professional l'any 1945 al Racing Club de Montevideo, jugant a continuaci\xc3\xb3 a River Plate de Montevideo. Entre 1950 i 1957 defens\xc3\xa0 els colors del Club Nacional de Football, esdevenint campi\xc3\xb3 uruguai\xc3\xa0 els anys 1950, 52, 55 i 56. El seu seg\xc3\xbcent club fou l'Sport Club Internacional brasiler i acab\xc3\xa0 la seva carrera al IA Sud Am\xc3\xa9rica de la Divisional B. Entre 1960 i 1963 jug\xc3\xa0 a alguns equips d'aficionats de Canelones, Lavalleja i Rocha. Amb la selecci\xc3\xb3 nacional disput\xc3\xa0 22 partits en els quals marc\xc3\xa0 9 gols. Jug\xc3\xa0 per la selecci\xc3\xb3 entre 1947 i 1956. Particip\xc3\xa0 en el Mundial de 1950, on fou campi\xc3\xb3. Tamb\xc3\xa9 jug\xc3\xa0 el Mundial de 1954. Tamb\xc3\xa9 fou entrenador de juvenils a Sud Am\xc3\xa9rica, Racing, Olimpia de Asunci\xc3\xb3n, F\xc3\xa9nix i CD Veracruz de M\xc3\xa8xic, aix\xc3\xad com segon entrenador de Ricardo de Le\xc3\xb3n an Defensor."